da en da nl ca da da de es da da da da da da da da da da da da da de da da da en nb en da da nb da de nb da da da da da da da da da da da da nl da en da da es nl da
headspace Mariagerfjord fejrede første halvår med reception | headspace
19.8.2022 13:08:58 CEST | headspace
I dette forår er der sket noget helt nyt i Mariagerfjord Kommune! Børn og unge kan nu få hjælp og støtte i headspace, hvor de gratis og anonymt kan få nogen at tale med, når livet slår kolbøtter. Det blev i dag fejret med en officiel åbningsreception i headspace Mariagerfjord på Hobro Busterminal, H.I. Biesgade 4 i Hobro.
Siden den 22. februar har 55 unge opsøgt centeret og haft 158 samtaler om stort og småt, ligesom 10 frivillige, to fastansatte og en fremskudt kommunal medarbejder nu har deres daglige gang i headspace Mariagerfjord. De frivillige har bl.a. været i kontakt med over 1.900 børn og unge ved udgående aktiviteter i hele kommunen.
Mariagerfjord Kommune har i forbindelse med beslutningen om at åbne headspace haft fokus på, at indsatsen skal gavne børn og unge i hele kommunen, og derfor er placeringen på busstationen i Hobro, hvor de unge færdes, også central. Og placeringen lader til at have været velvalgt.
”Det er glædeligt at se, hvor mange unge der har haft gavn af at komme i headspace Mariagerfjord i det sidste halve år. Det fortæller mig, at det var en god beslutning at åbne centeret i vores kommune. En beslutning, som der var bred opbakning til i byrådet. Det er helt afgørende, at børn og unges mentale trivsel forbedres – her er brede partnerskaber med civilsamfundet et vigtigt værktøj,” siger Mogens Jespersen.
Poul Nyrup Rasmussen supplerede med at fastslå, at det er vigtigt, at headspace er tilgængeligt så tæt på de unge som muligt, så de ikke skal rejse langt for at kunne finde nogen at tale med gratis og anonymt.
”De unges behov for at vende ting i livet er stigende – derfor skal der også være muligheder for dette i deres nærområde. Vores mål i headspace er at være til stede landet over, så alle børn og unge har et headspace indenfor rækkevidde. Vi kan jo se, at vores tilbud bliver brugt og virker, så de unge kommer godt videre i livet,” siger han.
headspace Mariagerfjord er headspace Danmarks tredje fysiske headspace-center i Region Nordjylland. Udover de 28 fysiske centre har headspace Danmark også en national chat og en national video-rådgivning, som er åben for unge fra hele landet.
Hvis du er interesseret i at blive frivillig i headspace Mariagerfjord eller har spørgsmål vedrørende centeret, kontakt gerne centerchef Line Brix Madsenpå mobil: 5361 0487 eller e-mail:lm@headspace.dk.
headspace DanmarkHobroMariagerfjord KommuneMental sundhedMogens JespersenPoul Nyrup RasmussenPsykisk sårbarungdom
”Mogens Jespersen (blå skjorte), borgmester i Mariagerfjord Kommune, og Poul Nyrup Rasmussen (hvid skjorte), protektor for og stifter af Det Sociale Netværk/headspace Danmark, klipper sammen med ansatte i Mariagerfjord snoren over til centeret for at markere den officielle indvielse.”
headspace er et gratis og anonymt landsdækkende rådgivningstilbud til børn og unge mellem 12-25 år. Her kan børn og unge komme med alle slags problemer – store som små, og de kan dumpe ind direkte fra gaden og få den nødvendige hjælp. headspace tilbyder både fysisk rådgivning i en lang række danske byer samt digital chat- og videorådgivning på headspace.dk.
Siden starten i 2013 har headspace rådgivet omkring 60.000 unge via face-to-face-rådgivning, chat- og videorådgivning. Desuden har headspace været i kontakt med flere end 160.000 børn og unge igennem udgående oplæg og synlighedsaktiviteter, fx på skoler og ungdomsuddannelser.
Følg pressemeddelelser fra headspace
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra headspace
Verdens største konference om børn og unges mentale sundhed afholdes i København27.9.2022 10:58:17 CEST | Pressemeddelelse
Imens en aftale om den kommende 10-årige psykiatriplan falder på plads, afholdes verdens største konference om børn og unges mentale trivsel i Øksnehallen i København fra den 29. september til den 1. oktober. Her mødes eksperter fra hele verden for at diskutere løsninger på den stigende mistrivsel blandt børn og unge.
H.K.H. Kronprinsessen åbner verdens største konference om børn og unges mentale sundhed20.9.2022 10:05:15 CEST | Pressemeddelelse
H.K.H. Kronprinsessen har sagt ja til at åbne verdens største konference om børn og unges mentale trivsel, der afholdes i Øksnehallen i København fra den 29. september til den 1. oktober.
headspace åbner center i Rødby i samarbejde med Femern A/S15.9.2022 12:32:30 CEST | Pressemeddelelse
Et nyt samarbejde med Femern A/S får nu headspace Lolland til at åbne rådgivning i Rødby. Rødby-centret er en udløber af et samarbejde om lærlingeindsatsen på Femern Bælt-projektet, hvor headspace blandt andet understøtter arbejdet med at tiltrække lærlinge til tunnelbyggeriet.
Nu indvies headspace officielt i Faaborg-Midtfyn Kommune13.6.2022 12:38:50 CEST | Pressemeddelelse
I dag blev headspace Faaborg-Midtfyn indviet officielt. Det skete med en reception, hvor blandt andre Hans Stavnsager, borgmester i Faaborg Midtfyn Kommune, og Poul Nyrup Rasmussen, stifter af og protektor for Det Sociale Netværk/headspace Danmark, deltog.
Tessa og Artigeardit er hovednavne i storstilet støttekoncert for kampen mod unges mistrivsel7.3.2022 07:00:00 CET | Pressemeddelelse
For andet år i træk inviterer headspace Danmark til støttekoncerten GivOrdLyd! for at sætte fokus på landets unge og den stigende mistrivsel, som flere unge oplever. Det sker, når unge musikstjerner indtager Halvandet onsdag den 25. maj.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022